105. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ε.16382 της 29/29 Δεκ. 1987 (ΦΕΚ Β΄ 749) Καθορισμός των συντελεστών αμοιβών των ελευθέρων επαγγελματιών σε περίπτωση εξωλογιστικού προσδιορισμού. Έχοντας υπόψη: 1.Τις διατάξεις της παρ. 1 του άρθρ. 45 του Ν.Δ. 3323/1955. 2.Τις διατάξεις των παρ. 1 και 2 του άρθρ. 47 του Ν.Δ. 3323/1955. 3.Την από 6.10.1987 έκθεση της επιτροπής, που συστάθηκε με την αριθ. Δ. 2072/289/21.4.1987 απόφασή μας, για τον καθορισμό συντελεστών καθαρών αμοιβών των ελευθέρων επαγγελματιών και το αριθ. Α. 14744/20/11.12.1987 έγγραφο της Επιτροπής. 4.Τα υπομνήματα των επαγγελματικών οργανώσεων καθώς και όσα αναπτύχθηκαν και προφορικά από τους εκπροσώπους των, τις ιδιομορφίες κάθε επαγγέλματος και τις σημερινές πραγματικές οικονομικές συνθήκες. 5.Την άποψη των επαγγελματικών οργανώσεων των μηχανικών (αρχιτεκτόνων, πολ. μηχανικών κ.λπ.) για καθιέρωση μοναδικού συντελεστή, σε περίπτωση εξωλογιστικού προσδιορισμού, κατά κατηγορία εργασίας των μηχανικών, αποφασίζουμε: 1.Καθορίζουμε τους συντελεστές υπολογισμού των καθαρών αμοιβών των ελευθέρων επαγγελματιών, σε περίπτωση εξωλογιστικού προσδιορισμού τους, όπως στον παρακάτω πίνακα. ΠΙΝΑΚΑΣ ΣΥΝΤΕΛΕΣΤΩΝ ΚΑΘΑΡΩΝ  ΑΜΟΙΒΩΝ ΤΩΝ ΕΛΕΥΘΕΡΩΝ  ΕΠΑΓΓΕΛΜΑΤΙΩΝ Επάγγελμα                               Συντελεστής (ο/ο) Ιατροί γενικά: -Προσωπική εργασία 55 -Με βοηθητικό προσωπικό 50 Οδοντίατροι: -Προσωπική εργασία 50 -Με βοηθητικό προσωπικό 45 Κτηνίατροι 50 Δικηγόροι 50 Συμβολαιογράφοι 50 Άμισθοι υποθηκοφύλακες 50 Δικαστικοί Επιμελητές 50 Μηχανικοί όλων των κλάδων, ανάλογα με την κατηγορία του έργου (Μελέτη-Επίβλεψη): -Κτηριακά 30 -Χωροταξικά, πολεοδομικά, συγκοινωνιακά, υδραυλικά, διοίκηση έργου 14 -Ηλεκτρομηχανολογικά 18 -Τοπογραφικά 10 -Μηχανικοί που εκδίδουν Αποδείξεις Παροχής Υπηρεσιών για τις αμοιβές που λαμβάνουν από οργανωμένα γραφεία, στα  οποία προσφέρουν τις υπηρεσίες τους συστηματικά 50 Χημικοί 50 Καθηγητές 55 Ηθοποιοί 40 Καλλιτέχνες ζωγράφοι ή γλύπτες  ή χαράκτες ή σκιτσογράφοι 45 Μουσουργοί, συνθέτες, ενορχηστρωτές, στιχουργοί και συγγραφείς 45 Χορογράφοι 45 Οικονομολόγοι, ερευνητές, φορολογικοί σύμβουλοι 50 Ιδιοκτήτες ή διευθυντές φορολογικού ή λογιστικού γραφείου -Προσωπική εργασία 55 -Οργανωμένα γραφεία 50 Δασολόγοι 15 Ξεναγοί 55 «2.Σε περίπτωση που εκείνος που ασκεί ελεύθερο επάγγελμα δεν τηρεί τα βιβλία και τα στοιχεία που ορίζονται από τον Κώδικα Φορολογικών Στοιχείων, αν και έχει τη σχετική υποχρέωση, ή αυτά που τηρεί κρίνονται ανακριβή, οι πιο πάνω συντελεστές καθαρών αμοιβών προσαυξάνονται κατά 40%, προκειμένου να εξευρεθούν οι καθαρές αμοιβές που θα ληφθούν υπόψη για τον προσδιορισμό του συνολικού καθαρού εισοδήματος, σύμφωνα με τις διατάξεις του άρθρ. 4 του Ν.Δ. 3323/1955». Η παρ. 2 αντικαταστάθηκε ως άνω από την Ε. 2570/ΠΟΛ 73/18 Φεβρ.-3 Μαρτ. 1988 (ΦΕΚ Β΄ 128), απόφ. Υπ. Οικονομικών. Σύμφωνα δε με την παρ. 2 της ίδιας απόφασης αυτή εφαρμόζεται από το οικονομικό έτος 1988 και στο εξής. Η άνω Απόφ.Ε.2570/ΠΟΛ 73/1988 κυρώθηκε και έχει ισχύ νόμου από την έκδοσή της από την παρ. 4 άρθρ. 11 Νόμ. 1839/1989 (ΦΕΚ Α΄ 90), (τόμ. 28Α, σελ.268,03). 3.Η απόφαση αυτή να δημοσιευθεί στην Εφημερίδα της Κυβερνήσεως. 